# Általános információk:

**Tanterv:** Építőművész alapképzési szak

**Tantárgy neve: Alkotóhét 1.**

**Tantárgy kódja:** EPB235MN-LA-01

**Szemeszter:** 1

**Kreditek száma:** 3

**A heti órák elosztása:** 2 Gyakorlat/Hét

**Értékelés:** félévközi jegy (f)

**Előfeltételek: -**

Tantárgy felelős: Németh Pál DLA, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503650/23815

Oktatók: VARJÚ Kata, tanársegéd

Office: 7624 Magyarország, Pécs, Boszorkány u. 2. B327

E-mail: varjukata21@gmail.com

## Tárgyleírás

A tárgy keretén belül a hallgatók workshop jelleggel dolgoznak ki és valósítanak meg egy kompozíciót/installációt az adott félévben meghatározott téma és technika alapján.

## Oktatás célja

A tantárgy célja, hogy a hallgatók a megvalósulásig vigyenek végig egy ötletet: a koncepció alkotástól a gondolatok kivitelezéséig gyakorlati tapasztalatot szerezzenek a folyamat lépéseiről, összefüggéseiről, buktatóiról és megoldási lehetőségeiről. Az egybefüggő/tömbösített munkán keresztül, a munkafolyamat részei érthetőbbé válnak a hallgatók számára.

## Tantárgy tartalma

Az alkotóhét alatt a hallgatók közös, csoportos feladatot kapnak, ahol adott szempontok alapján, valamilyen térképzéssel kapcsolatos témában kompozíciót kell tervezniük és megvalósítaniuk folyamatos konzulensi vezetés mellett. A tervezési feladatot mindig egy központi téma, adott anyaghasználat vagy kivitelezési technika határoz meg. A hét során egy tervezési feladatot oldanak meg és dolgoznak fel. Az első szakaszban a megismerkednek az adott szempontokkal, témával, majd ezek mentén egy térkompozíció koncepcióját dolgozzák ki. Ezt követően a koncepció a megvalósíthatóság lehetőségei mentén részletes tervvé fejlődik, mely végül megvalósul. A hallgatók foglalkoznak az építészeti formaalkotással, és annak kivitelezésével.

A feladatok, követelmények kiadása a tematika szerint történik, melyek a tantárgy **Microsoft Teams** felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív.

**Számonkérések**

A tantárgy félévközi jeggyel zárul.

# Félévközi jeggyel záruló tantárgy (PTE TVSz 40§(3))

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Beton térkompozíció elkészítése* | *max 10 pont* | *100 %* |

**Pótlási lehetőségek módja, típusa** (PTE TVSz 47§(4))

A workshopon elkészített beton térkompozíció pótolható és a vizsgaidőszak első két hetében megadott alkalommal leadható.

**Az aláírás megszerzésének feltétele**

*Az aláírás megszerzésének feltétele, hogy a feladat elfogadásra kerüljön.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer: pár napba sűrített gyors tervezési feladat és annak kivitelezése: workshop. Téma megadásával a hallgatók folyamatos konzultációs segítséggel 1 nap alatt megterveznek egy térkompozíciót figyelembe véve az öntött technológia lehetőségeit és korlátait. A zsaluzat elkészítését követően a második napon kiöntésre kerülnek a munkák. Az utómunka a szilárdulást követően önálló otthoni feladat, majd egy kipakolás keretében értékelésre kerülnek a munkák.

## Metodika és szempontrendszer:

A hallgatók probléma feldolgozási módszere a valóságos tervezési folyamatot készíti elő (komplex feladatmegoldási szemlélet = kérdésekre koncepció alapú válaszok megfogalmazása és térbeli megjelenítése), ugyanakkor leképezi az egyetemi szintű oktatás akadémiai jellegét is (kutató-elemző munka).

Cél a tervezési folyamaton túl a feladat megvalósítása.

# Részletes tantárgyi program és követelmények

## Feladatok és követelményrendszerük

A tervezési feladat egy kis léptékű térkompozíció megvalósítása (a méretek pontosítás a bemutatási felületektől függően még pontosodik). A hallgatóknak monolit technológiával adott méreteken belül (12 x 12 x 18 cm téglatest) kell egy modellt/makettet/kompozíciót elkészíteniük. Ez lehet térformáló építészeti jellegű alkotás, vagy lehet tisztán képzőművészeti munka.

A monolit kompozíció két összetevője adott, melyek segítenek fókuszálni, illetve az általuk megszabott határokon belül szárnyalhat a képzelet.

1. felhasználható (építő)anyag: öntött technológia (nivello duo önterülő aljzat)
2. tervezés hívószava, melyet a feladat kezdetekor kapnak meg a hallgatók

## Program heti bontásban

A tantárgy tömbösített, workshop jellege miatt az aktuális időbeosztás a félév során alakul és egyeztetve és az órarendhez igazítva a tantárgyat végző évfolyam hallgatóival. Az alábbi táblázat csak irányadó.

|  |  |  |  |  |
| --- | --- | --- | --- | --- |
| Gyakorlat | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Bemutatkozás, a féléves tematika és feladat ismertetése.  Workshop napjainak kijelölése |  |  |  |
| 2. |  |  |  |  |
| 3. |  |  |  |  |
| 4. | **WORKSHOP**  **péntek- szombat-vasárnap** |  |  |  |
| 5. |  |  | kiöntött kompozíciók haza szállítása |  |
| 6. |  |  | zsaluzat kibontása otthon, esetleges javítások elvégzése |  |
| 7. |  |  | zsaluzat kibontása otthon, esetleges javítások elvégzése |  |
| 8. |  |  | zsaluzat kibontása otthon, esetleges javítások elvégzése |  |
| 9. | ŐSZI SZÜNET | | | |
| 10. |  |  | zsaluzat kibontása otthon, esetleges javítások elvégzése |  |
| 11. |  |  | zsaluzat kibontása otthon, esetleges javítások elvégzése |  |
| 12. |  |  | zsaluzat kibontása otthon, esetleges javítások elvégzése |  |
| 13. |  |  | zsaluzat kibontása otthon, esetleges javítások elvégzése |  |
| 14. | Feladat bemutatása, értékelés |  |  |  |
| (15).  V2 | Javítás/pótlás |  |  |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

…….………………………

Varjú Kata

operatív tantárgyfelelős

Pécs, 2024.08.26.